ΚΑΝΟΝΙΣΜΟΣ (ΕΚ) αριθ. 1529/96 ΤΗΣ ΕΠΙΤΡΟΠΗΣ της 30ής Ιουλίου 1996 για τροποποίηση του κανονισμού (ΕΟΚ) αριθ. 2814/90 περί λεπτομερειών εφαρμογής του ορισμού των αμνών οι οποίοι παχύνονται για την παραγωγή βαρέων σφαγίων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3013/89 του Συμβουλίου, της 25ης Σεπτεμβρίου 1989, για την κοινή οργάνωση των αγορών στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1265/95 (2), και ιδίως το άρθρο 5 παράγραφος 9 και το άρθρο 28,

τον κανονισμό (ΕΟΚ) αριθ. 3901/89 του Συμβουλίου, της 12ης Δεκεμβρίου 1989, με τον οποίο θεσπίζεται ο ορισμός των αμνών οι οποίοι παχύνονται για την παραγωγή βαρέων σφαγίων (3), όπως τροποποιήθηκε από τον κανονισμό (ΕΚ) αριθ. 1266/95 (4), και ιδίως το άρθρο 1 παράγραφος 2,

Εκτιμώντας:

ότι οι λεπτομέρειες εφαρμογής του ορισμού των αμνών οι οποίοι παχύνονται για την παραγωγή βαρέων σφαγίων έχουν αποφασισθεί στο πλαίσιο του κανονισμού (ΕΟΚ) αριθ. 2814/90 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 283/96 (6) 7 ότι η κτηθείσα πείρα έχει δείξει ότι δεν είναι επαρκώς ευκρινείς, ούτε οι διατάξεις που προβλέπονται όσον αφορά την τήρηση του μητρώου πάχυνσης που προβλέπεται στο πλαίσιο αυτών των λεπτομερειών εφαρμογής, ούτε οι υποχρεώσεις τις οποίες πρέπει να πληρούν όσοι αναλαμβάνουν την πάχυνση ως προς τους δικαιούχους της πριμοδότησης που δικαιούνται οι παραγωγοί αυτών των αμνών 7 ότι χρειάζεται, επομένως, οι εν λόγω λεπτομέρειες να διευκρινισθούν περαιτέρω προς την προαναφερόμενη κατεύθυνση προβλέποντας συγχρόνως ότι το μητρώο αυτό δεν πρέπει να επικαλύπτει το μητρώο που αναφέρεται στο άρθρο 4 της οδηγίας 92/102/ΕΟΚ του Συμβουλίου, της 27ης Νοεμβρίου 1992, για την αναγνώριση και την καταγραφή των ζώων (7) 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχειρίσεως κρέατος προβάτων και αιγών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2814/90 τροποποιείται ως εξής:

1. Στο άρθρο 1 παράγραφος 1 δεύτερο εδάφιο, μετά από την τρίτη περίπτωση προστίθεται η ακόλουθη περίπτωση:

«- της ταυτοποίησης της παρτίδας.»

2. Στο άρθρο 1, το κείμενο της παραγράφου 2 αντικαθίσταται από το ακόλουθο κείμενο:

«2. Ο κάτοχος των αμνών οι οποίοι παχύνονται οφείλει να τηρεί ενήμερο, για κάθε παρτίδα η οποία υποβάλλεται σε πάχυνση, το μητρώο πάχυνσης που προβλέπεται από την οδηγία 92/102/ΕΟΚ του Συμβουλίου (*), σύμφωνα με το υπόδειγμα του παραρτήματος.

(*) ΕΕ αριθ. L 355 της 5. 12. 1992, σ. 32.»

3. Στο άρθρο 1 παράγραφος 1, το κείμενο του τελευταίου εδαφίου αντικαθίσταται από το ακόλουθο κείμενο:

«Σε περίπτωση που η πάχυνση λαμβάνει χώρα εκτός της εκμεταλλεύσεως του δικαιούχου, την πάχυνση μπορεί να την αναλάβει μόνο ένα αρμόδιο άτομο για μια ελάχιστη περίοδο 45 ημερών, που προβλέπεται από τον κανονισμό (ΕΟΚ) αριθ. 3901/89, και ο υπεύθυνος του εργαστηρίου πάχυνσης θα πρέπει να έχει λάβει προηγουμένως την έγκριση της αρμόδιας αρχής του κράτους μέλους στο οποίο έχει υποβληθεί η αίτηση για πριμοδότηση. Επιπλέον, αυτός ο υπεύθυνος πρέπει, μεταξύ άλλων, να αναλάβει την υποχρέωση:

- για κάθε παρτίδα η οποία υποβάλλεται σε πάχυνση, να διαβιβάσει στο δικαιούχο της πριμοδότησης τα στοιχεία τα οποία είναι αναγκαία για την είσπραξη της πριμοδότησης που εμφαίνεται στο μητρώο πάχυνσης, δηλαδή:

- τόπος στον οποίο πραγματοποιείται η πάχυνση, με ένδειξη της κτηνοτροφικής μονάδας πάχυνσης,

- ημερομηνίες εξόδου των αμνών οι οποίοι απαρτίζουν την παρτίδα,

- μέσος όρος του βάρους εκάστης εξερχόμενης παρτίδας,

- ενδεχομένως, ένδειξη των απωλειών αμνών κατά τη διάρκεια της πάχυνσης, με μνεία της αιτίας στην οποία οφείλεται αυτή η απώλεια (φυσιολογικές περιστάσεις ή περίπτωση ανωτέρας βίας) 7

- να υποβληθεί στους ελέγχους που προβλέπονται για την επαλήθευση της πραγματοποίησης των ενεργειών πάχυνσης 7

- σε περίπτωση που η πάχυνση των ζώων κατανέμεται μεταξύ διαφόρων κτηνοτροφικών μονάδων πάχυνσης, να ενημερώνει, βάσει των ανακοινώσεων που προέρχονται από τις κεντρικές καταστάσεις, τις καθημερινές μετακινήσεις εισόδου και εξόδου των παρτίδων οι οποίες υποβάλλονται σε πάχυνση στις διάφορες κτηνοτροφικές μονάδες πάχυνσης με ένδειξη του αριθμού των σχετικών ζώων.»

4. Στο άρθρο 1 παράγραφος 1, προστίθεται το ακόλουθο τελικό εδάφιο:

«Επιπλέον, και σε περίπτωση που μια από τις υποχρεώσεις που αναφέρονται στο προηγούμενο εδάφιο δεν έχει τηρηθεί ως συνέπεια ψευδούς δήλωσης του υπευθύνου της πάχυνσης, την οποία έχει διαπράξει σκοπίμως ή λόγω σοβαρής αμέλειας, η έγκριση του εργαστηρίου πάχυνσης αποσύρεται για την περίοδο εμπορίας η οποία έπεται της περιόδου εμπορίας κατά την οποία διαπιστώθηκε η εν λόγω μη τήρηση.»

5. Απαλείφεται η παράγραφος 4 του άρθρου 1.

6. Προστίθεται το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός εφαρμόζεται για τις πριμοδοτήσεις που χορηγούνται αρχίζοντας από την περίοδο εμπορίας 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 289 της 7. 10. 1989, σ. 1.

(2) ΕΕ αριθ. L 123 της 3. 6. 1995, σ. 1.

(3) ΕΕ αριθ. L 375 της 23. 12. 1989, σ. 4.

(4) ΕΕ αριθ. L 123 της 3. 6. 1995, σ. 3.

(5) ΕΕ αριθ. L 268 της 29. 9. 1990, σ. 35.

(6) ΕΕ αριθ. L 37 της 15. 2. 1996, σ. 15.

(7) ΕΕ αριθ. L 355 της 5. 12. 1992, σ. 32.

ΠΑΡΑΡΤΗΜΑ

>ΑΡΧΗ ΓΡΑΦΗΚΟΥ>

ΜΗΤΡΩΟ ΠΑΧΥΝΣΗΣ

>ΤΕΛΟΣ ΓΡΑΦΗΚΟΥ>